4209 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΑΘΗΝΑ 
31 ΜΑΪΟΥ1989 


ΤΕΥΧΟΣ ΔΕΥΤΕΡΟ 


ΑΡΙΘΜΟΣ ΦΥΛΛΟΥ 

417 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Βιβλία και παραστατικά που πρέπει να τηρούν τα μέλη του Χρηματι¬ 
στηρίου Αξιων Αθηνών. 1 

Ημερήσιο Δελτίο Τιμών Χρηματιστηρίου Αξιών Αθηνών. 2 

Έγκριση τιμολογίων αμοιβής φορτ/τών λιμένα Μυτιλήνης και λι¬ 
μένων Ν. Λέσβου επέκτασης δ/ξεων Κ.Ν. 5167/32 για σιτηρά 

και χύμα τσιμέντο. 3 

Συμπλήρωση της αριθ. 11696/30.3.89 απόφασης «περί παράτα¬ 
σης ισχύδς κοινών Υπουργικών Αποφάσεων για διαφεύγουσα ερ¬ 
γασία φορτ/κών λιμένα Σύρου. 4 

Συνεργασία του Ε.Κ.Α.Β. και των παραρτημάτων του με τα νοση¬ 
λευτικά ιδρύματα και τις άλλες μονάδες παροχής υπηρεσιών 
υγείας. 5 


ΥΠΟΥΡΓΙΚΕΣ ΑΠΟΦΑΣΕΙΣ & ΕΓΚΡΙΣΕΙΣ 

Αριθ. 6280/Β 508 (1) 


Βιβλία και παραστατικά που πρέπει να τηρούν τα μέλη του Χρηματι¬ 
στηρίου Αξιων Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Το Ν. 1806/88 «Τροποποίηση της νομοθεσίας για τα Χρηματι¬ 
στήρια Αξιών και άλλες διατάξεις» άρθρο 27. 

2. Την εισήγηση του Δ.Σ. του Χρηματιστηρίου Αξιών Αθηνών. 

3. Την απόφαση Ε.Κ. 58/17.5.1989 της 19ης/18.4.89 Συνεδρία¬ 
σης της Επιτροπής Κεφαλαιαγοράς για τα βιβλία και στοιχεία που πρέ¬ 
πει να τηρούν τα μέλη του Χρηματιστηρίου Αξιών Αθηνών, αποφασίζει: 

Τροποποιεί τις διατάξεις που αφορούν στην τήρηση βιβλίων και στοι¬ 
χείων που αφορούν στην τήρηση βιβλίων και στοιχείων από τα μέλη του 
Χρηματιστηρίου Αξιών Αθηνών ως εξής: 

Α. α) Τα βιβλία που πρέπει να τηρούν και τα στοιχεία που πρέπει να εκ¬ 
δίδουν τα μέλη του Χρηματιστηρίου, πλην εκείνων που προβλέπονται 
από την Φορολογική νομοθεσία. 

β) Το περιεχόμενο των υποχρεωτικών εγγραφών στα παραπάνω βι¬ 
βλία και το περιεχόμενο των στοιχείων που εκδίδονται. 

γ) Τα στοιχεία που πρέπει να παραδίδουν τα μέλη του Χρηματιστη¬ 
ρίου προς τις υπηρεσίες του Χρηματιστηρίου και τα ελέγχοντα όργανα 
καθώς και τη διαδικασία και το χρόνο παράδοσής τους. 

1. Τριπλότυπο βιβλιάριο εντολών προς σύναψη εντός κύκλου συναλ¬ 
λαγών. 

Τα πινακίδια του είναι αριθμημένα με αύξοντα αριθμό. Ο Χρηματι¬ 
στής ή ο Χρηματιστηριακός εκπρόσωπος αναγράφουν σ’ αυτό το βιβλιά¬ 
ριο όλες τις εντολές που λαμβάνουν προς σύναψη Χρηματιστηριακής συ¬ 


ναλλαγής εντός κύκλου. 

Συμπληρώνεται ως εξής: 

Στο πρώτο απόκομμα και στο στέλεχος αναγράφεται το ονοματεπώ¬ 
νυμο του εντολέα. Το είδος της συναλλαγής, η ημερομηνία και η ακρι¬ 
βής ώρα ανάθεσης της εντολής, το είδος, η ποσότητα και το ανώτατο ή 
κατώτατο όριο ή το εύρος τιμής μονάδας των τίτλων, εφόσον ο εντολέας 
το ορίσει, καθώς και ο χρονικός περιορισμός που τυχόν θα ορίσει ο εντο¬ 
λέας για την εκτέλεση της εντολής του. Το πρώτο απόκομμα υπογράφε¬ 
ται από το Χρηματιστή ή το Χρηματιστηριακό εκπρόσωπο και παραδί- 
δεται στον εντολέα το συντομότερο δυνατό. Εφόσον το ζητήσει ο Χρημα¬ 
τιστής ή ο Χρηματιστηριακός εκπρόσωπος, υπογράφει και ο εντολέας. 

■ Στο δεύτερο απόκομμα αναγράφονται όλα τα παραπάνω στοιχεία 
εκτός το ονοματεπώνυμο του εντολέα. Επίσης δεν τίθεται η υπογραφή 
του τελευταίου. 

Το δεύτερο απόκομμα ρίπτεται σε ειδικές σφραγισμένες κάλπες που 
είναι εμφανώς τοποθετημένες στο χώρο του κύκλου και αφού αναγραφεί 
με ειδικό μηχανογραφικό μηχάνημα η ακριβής ώρα ρίψης. Οι κάλπες 
αυτές χρησιμοποιούνται για ρίψεις μόνο μιας ορισμένης μέρας. Για τυ¬ 
χόν ανάκληση ή τροποποίηση εντολής απαιτείται η ρίψη στην κάλπη 
αντίστοιχα σημειώματος ή αποκόμματος νέου πινακιδίου από το μέλος 
του Χρηματιστηρίου αμέσως μετά τη λήψη της σχετικής εντολής. Το 
σημείωμα ή απόκομμα σφραγίζεται κατά την ώρα ρίψης με αναγραφή 
της ώρας. Η κάλπη παραμένει κλειστή και αποσφραγίζεται από τις αρ¬ 
μόδιες υπηρεσίες του Χρηματιστηρίου την πέμπτη εργάσιμη ημέρα από 
την ημέρα χρήσης της. 

2. Πίνακας μεταφερομένων εντολών εντός κύκλου συναλλαγών. 

Εντολές που δεν εκτελέσθηκαν και μεταφέρονται για την επόμενη 

ημέρα συνεδρίασης καταγράφονται σε πίνακα, που ετοιμάζει το μέλος 
του Χρηματιστηρίου εις διπλούν. Στον πίνακα αυτόν αναγράφεται το εί¬ 
δος της συναλλαγής, το είδος και η ποσότητα των τίτλων που θα αποτε¬ 
λόσουν αντικείμενο συναλλαγής και οι τυχόν περιορισμοί που έχει ορίσει 
ο εντολέας, καθώς και ο αύξων αριθμός της εντολής που μεταφέρεται. 

Και τα δύο αντίγραφα του πίνακα μεταφερομένων εντολών αναγρά¬ 
φουν την ημερομηνία συντάξεως και υπογράφονται από τον Χρηματιστή 
ή το Χρηματιστηριακό εκπρόσωπο. Το πρώτο αντίγραφο ρίχνεται στις 
ειδικές σφραγισμένες κάλπες πριν την έναρξη συνεδρίασης, αφού ανα¬ 
γραφεί με ειδικό μηχανογραφικό μηχάνημα η ακριβής ώρα ρίψης. Το 
δεύτερο αντίγραφο φυλάσσεται σε ειδικό φάκελλο πινάκων μεταφερομέ¬ 
νων εντολών πού τηρεί το μέλος του Χρηματιστηρίου. 

3. Διπλότυπο σημειωματάριο των συμβάσεων εντός κύκλου. 

Τα φύλλα του είναι αριθμημένα με αύξοντα αριθμό. Τα συμβαλλό¬ 
μενα μέλη του Χρηματιστηρίου αναγράφουν σ’ αυτό με χρονολογική 
σειρά όλες τις εντός κύκλου συναλλαγές που συνάπτουν. Για κάθε συ¬ 
ναλλαγή αναγράφουν τα εξής στοιχεία: 

α) Το είδος της σύμβασης. 

β) Το επώνυμο του αντισυμβαλλόμενου μέλους του Χρηματιστη¬ 
ρίου. 

γ) Το είδος, την ποσότητα και την τιμή μονάδας των τίτλων. 

δ) Την ημερομηνία και την ακριβή ώρα σύναψης της σύμβασης. 

ε) Ο Χρηματιστής ή Χρηματιστηριακός εκπρόσωπος μπορούν να 
αναγράφουν επίσης τον αύξοντα αριθμό εντολής σε εκτέλεση της οποίας 
ο Χρηματιστής ή ο Χρηματιστηριακός εκπρόσωπος συνάπτει τη σύμ¬ 
βαση, με βάση το τριπλότυπο βιβλιάριο εντολών. 

Οι τίτλοι που αποτέλεσαν αντικείμενο συναλλαγής διατίθενται τότε 
αποκλειστικά ή κατά απόλυτη προτεραιότητα προς κάλυψη της εντο¬ 
λής. Ο Χρηματιστής ή ο Χρηματιστηριακός εκπρόσωπος μπορούν να 
αναγράφουν σε ένα διπλότυπο και περισσότερους αύξοντες αριθμούς 
εντολής, εφόσον με μία σύμβαση εκτελούν περισσότερες από μία εντο¬ 
λές. 

Σε περίπτωση αναγραφής περισσοτέρων αυξόντων αριθμών εντολών, 
η κατά σειρά αναγραφής στο διπλότυπο σημειωματάριο επόμενη 
εντολή, εκτελείται μόνο εάν έχει εκτελεσθεί πλήρως (εξ ολοκλήρου) η 
προηγουμένως αναγραφείσα. Ο Χρηματιστής ή ο Χρηματιστηριακός 
εκπρόσωπος μπορούν να σημειώσουν ότι τα χρεώγραφα που αποτελούν 
αντικείμενο της σύμβασης καλύπτουν αναλογικά τις υπό εκτέλεση εντο¬ 
λές. 

Εάν ο Χρηματιστής ή ο Χρηματιστηριακός εκπρόσωπος έχει λάβει 
περισσότερες από μία εντολές για σύναψη της ιδίας ως προς το είδος της 
και το είδος των τίτλων σύμβασης και εφόσον δεν όρισε τον αγοραστή ή 
πωλητή των χρεωγράφων με αναγραφή στο διπλότυπο σημειωματάριο 
του αύξοντος αριθμού εντολής κατά την σύναψη της συναλλαγής, κατα¬ 
νέμει τα χρεώγραφα με βάση τη χρονική προτεραιότητα ως προς την 
ημερομηνία και ώρα ανάθεσης της εντολής. 

Εάν τα αποκτηθέντα από ένα Χρηματιστή ή Χρηματιστηριακό εκ¬ 
πρόσωπο χρεώγραφα είναι περισσότερα από τον αριθμό συγκεκριμένων 
χρεωγράφων που σύμφωνα με το τριπλότυπο βιβλιάριο εντολών, είχε 
ενταλθεί να αγοράσει, τα συγκεκριμένα χρεώγραφα που πλεονάζουν θε¬ 
ωρείται ότι αποκτήθηκαν προς εκτέλεση τυχόν εν λευκώ εντολών που 
είχε λάβει το μέλος του Χρηματιστηρίου ή για δικό του λογαριασμό. Η 
ικανοποίηση εν λευκώ εντολών γίνεται μετά την εξ’ ολοκλήρου ικανο¬ 
ποίηση συγκεκριμένων εντολών. 

Τα μέλη του Χρηματιστηρίου ρίχνουν το πρωτότυπο των διπλοτύπων 
σημειωματάριων των συμβάσεων εντός κύκλου σε διάστημα δέκα λε¬ 
πτών από την σύναψη της σύμβασης σε ειδικές κάλπες, εμφανώς τοπο¬ 
θετημένες στο χώρο του κύκλου των συναλλαγών. Από την έναρξη της 
συνεδρίασης του κύκλου και σε χρονικά διαστήματα που δεν επιτρέπεται 
να είναι μεγαλύτερα της μισής ώρας συλλέγονται από την κάλπη τα πα¬ 
ραπάνω παραστατικά και σφραγίζονται με αναγραφή της ώρας σφράγι¬ 
σης από τις αρμόδιες Υπηρεσίες του Χρηματιστηρίου σε διάστημα δέκα 
λεπτών από τη συλλογή τους. Οι υπηρεσίες του Χρηματιστηρίου ελέγ¬ 
χουν τα πρωτότυπα των σημειωματάριων που συλλέγουν ως προς το αν 
περιλαμβάνουν τα προβλεπόμενα στοιχεία. 

Οι υπηρεσίες του Χρηματιστηρίου είναι επίσης υπεύθυνες για την 
πλήρη και επαρκή ενημέρωση των οργάνων εποπτείας του Χρηματι¬ 
στηρίου, σε ότι αφορά τη διαφάνεια του τρόπου παράδοσης των παρα¬ 
πάνω σημειωματάριων. Σε περίπτωση διαπίστωσης παραβάσεων υπο¬ 
χρεώνονται να ενημερώσουν τα αρμόδια εποπτεύοντα όργανα του διοι¬ 
κητικού συμβουλίου του Χρηματιστηρίου και της Διεύθυνσης Εποπτείας 
Χρηματιστηρίων Αξιών του ΥΠΕΘΟ. 

Αν διαπιστωθεί διάσταση στα στοιχεία της συναλλαγής που έχουν 
καταγράψει τα αντισυμβαλλόμενα μέλη του Χρηματιστηρίου στα πινα¬ 
κίδια του διπλότυπου σημειωματάριου που συμπληρώνονται για τη συ¬ 
γκεκριμένη συναλλαγή, τα εποπτεύοντα όργανα του διοικητικού συμ¬ 
βουλίου του Χρηματιστηρίου καλούν τα συμβληθέντα μέλη του Χρημα¬ 
τιστηρίου προς άρση της διαφωνίας. 

Αν δεν επιτευχθεί συμφωνία, καλείται ο επόπτης του Χρηματιστη- 
ρίου, ενώπιον του οποίου συνεχίζεται η προσπάθεια άρσης της διαφω¬ 
νίας. Αν παρόλα αυτά δεν επιτευχθεί συμφωνία ως προς την τιμή συναλ¬ 
λαγής, μέχρι της λειτουργίας του Ηλεκτρονικού πίνακα, ως τιμή συναλ¬ 
λαγής θεωρείται η τιμή κλεισίματος. Αν δεν επιτευχθεί συμφωνία ως 
προς την ποσότητα των τίτλων που αποτέλεσαν αντικείμενο της συναλ¬ 
λαγής, και με τη μεσολάβηση του επόπτη δεν είναι δυνατόν να διαπι¬ 
στωθεί η αντικειμενικώς δηλωθείσα ποσότητα ισχύει η μικρότερη ανα- 
γραφεία ποσότητα. 

4. Βιβλιάριο τριπλότυπων πινακιδίων των εντός κύκλου συναλλα¬ 
γών. 


Τα πινακίδια του βιβλιαρίου εί' αι αριθμημένα με αύξοντα αριθμό. Το 
βιβλιάριο αυτό συμπληρώνεται από το Χρηματιστή ή το Χρηματιστη¬ 
ριακό εκπρόσωπο ως εξής: 

α) Στο στέλεχος αναγράφοντα το ονοματεπώνυμο του εντολέα και 
του αντισυμαβαλλομένου Χρήμα-, ->τή ή Χρηματιστηριακού εκπροσώ¬ 
που, το είδος της συναλλαγής, το ε,'- ις, η ποσότητα και η τιμή μονάδας 
των τίτλων, όπως τα στοιχεία αυτά εμφανίζονται στο διπλότυπο σημει¬ 
ωματάριο συμβάσεων εντός κύκλου, του οποίου αναγράφεται και ο αύ- 
ξων αριθμός. 

β) Στο δεύτερο απόκομμα περιέχονται όλα τα στοιχεία του στελέ¬ 
χους, εκτός από το ονοματεπώνυμο του εντολέα. 

γ) Στο πρώτο απόκομμα περιέχονται όλα τα στοιχεία του στελέχους, 
εκτός από το ονοματεπώνυμο του αντισυμβαλλόμενου Χρηματιστή ή 
Χρηματιστηριακού εκπροσώπου ή του εξουσιοδοτημένου αντικρυστή. 

Το πινακίδιο συμπληρώνεται την ημέρα σύναψης της συναλλαγής και 
αφού αναγραφεί η ημερομηνία υπογράφεται από το Χρηματιστή ή τον 
Χρηματιστηριακό εκπρόσωπο. Το πρώτο απόκομμα παραδί' :ται στον 
εντολέα. Το δεύτερο υποβάλλεται στις αρμόδιες υπηρεσίες του Χρηματι¬ 
στηρίου το αργότερο πριν την έναρξη της συνεδρίασης της επόμενης 
ημέρας. Τα αρμόδια εποπτεύοντα όργανα του διοικητικού συμβουλίου 
του Χρηματιστηρίου και το Τμήμα Χρηματιστηριακών Αξιών της Διεύ¬ 
θυνσης Εποπτείας Χρηματιστηριακών Αξιών του ΥΠΕΘΟ ελέγχουν 
την ορθή εκτέλεση των εντολών των πελατών από τα μέλη του Χρημα¬ 
τιστηρίου. Το στέλεχος κρατείται από το Χρηματιστή ή το Χρηματιστη¬ 
ριακό εκπρόσωπο. 

5. Διπλότυπο βιβλιάριο εντολών προς σύναψη εκτός κύκλου συναλ¬ 
λαγών. 

Τα φύλλα του είναι αριθμημένα με αύξοντα αριθμό. Ο Χρηματιστής ή 
ο Χρηματιστηριακός εκπρόσωπος (αναγράφουν στο βιβλιάριο όλες τις 
εντολές προς σύναψη Χρηματιστηριακής συναλλαγής εκτός κύκλου. Στο 
απόκομμα και στο στέλεχος αναγράφεται το ονοματεπώνυμο του εντο¬ 
λέα, το είδος της συναλλαγής, η ημερομηνία και ακριβής ώρα ανάθεσης 
της εντολής, το είδος, η ποσότητα και το ανώτατο ή κατώτατο όριο ή το 
εύρος τιμής μονάδας των τίτλων, εφόσον ο εντολέας το ορίσει, καθώς 
και ο χρονικός περιορισμός που τυχόν θα ορίσει ο εντολέας για την εκτέ¬ 
λεση της εντολής του. 

Το πρώτο απόκομμα υπογράφεται από το Χρηματιστή ή το Χρηματι¬ 
στηριακό εκπρόσωπο και παραδίδεται στον εντολέα. 

Εφόσον το ζητήσει ο Χρηματιστής ή ο Χρηματιστηριακός εκπρόσω¬ 
πος υπογράφει και ο εντολέας. 

Η συμβαλλόμενη με πελάτη μη μέλος του Χρηματιστηρίου Χρηματι¬ 
στηριακή Εταιρεία του άρθρου 23 Ν. 1806/1988 δεν υποχρεώνεται να 
συμπληρώσει αυτό το βιβλιάριο όταν η εντολή του πελάτη εκτελείται 
αμέσως. 

6. Βιβλιάριο τετραπλότυπων πινακίδων των εκτός κύκλου συναλλα¬ 
γών. 

Συμπληρώνεται για τις εκτός κύκλου συναλλαγές: 

α) από το Χρηματιστηριακό εκπρόσωπο της Ανώνυμης Εταιρείας 
του άρθρου 23, που με βάση ανηρτημένο πίνακα προτείνει τη Χρηματι¬ 
στηριακή συναλλαγή σύμφωνα με την περίπτωση β της παρ. 1 του άρ¬ 
θρου 23 (στο εξής θα ονομάζεται συμβαλλόμενη Χρηματιστηριακή 
Εταιρεία) και β) από το αντισυμβαλλόμενο μαζί της μέλος του Χρηματι¬ 
στηρίου. 

Τα πινακίδια του βιβλιαρίου τετραπλότυπων πινακιδίων των εκτός 
κύκλου συναλλαγών είναι αριθμημένα με αύξοντα αριθμό. Στο στέλεχος 
και στα τρία αποκόμματα του πινακιδίου αναγράφεται η ημερομηνία 
και ώρα σύναψης της σύμβασης, το είδος της σύμβασης και των τίτλων, 
ο αριθμός τους, η.τιμή μονάδας, η επωνυμία της συμβαλλόμενης Χρη¬ 
ματιστηριακής Εταιρείας, καθώς και η επωνυμία ή το ονοματεπώνυμο 
του αντισυμβαλλομένου μέλους του Χρηματιστηρίου, εφόσον η Χρημα¬ 
τιστηριακή Εταιρεία συναλλάσσεται με μέλος του Χρηματιστηρίου. 
Στην περίπτωση αυτή αναγράφεται και ο αύξων αριθμός του αντίστοι¬ 
χου πινακιδίου από το βιβλιάριο τετραπλοτύπων πινακιδίων των εντός 
κύκλου συναλλαγών που εκδίδει το αντισυμβαλλόμενο μέλος του Χρη¬ 
ματιστηρίου για τη συγκεκριμένη συναλλαγή. 

Τα στοιχεία αυτά συμπληρώνονται κατά τη σύναψη της συναλλαγής 
και υπογράφονται από το Χρηματιστηριακό εκπρόσωπο ή το Χρηματι¬ 
στή που εκδίδει το πινακίδιο. 

Εάν αντισυμβαλλόμενος της συναλλασσόμενης εκτός κύκλου Χρημα¬ 
τιστηριακής Εταιρείας είναι πελάτης μη μέλος του Χρηματιστηρίου, 
τότε ο Χρηματιστηριακός εκπρόσωπος της εταιρείας αναγράφει: 

α) στο στέλεχος και σε όλα τα αποκόμματα που εκδίδει τον αύξοντα 
αριθμό εντολής από το διπλότυπο βιβλιάριο εντολών προς σύναψη των 
εκτός κύκλου συναλλαγών, εφόσον έχει συμπληρώσει διπλότυπο, 

β) στο στέλεχος και στο δεύτερο απόκομμα του πινακιδίου που εκδί¬ 
δει και το ονοματεπώνυμο του πελάτη. Εάν αντισυμβαλλόμενος της 
Χρηματιστηριακής Εταιρείας του άρθρου 23 είναι μέλος του Χρηματι¬ 
στηρίου τότε αναγράφονται τόσο στο πινακίδιο που εκδίδει η συμβαλλό¬ 
μενη Εταιρεία όσο και στο πινακίδιο που εκδίδει το αντισυμβαλλόμενο 
μέλος του Χρηματιστηρίου από το διπλότυπο βιβλιάριο εντολών προς 
σύναψη εκτός κύκλου συναλλαγών ο αύξων αριθμός εντολής, σε εκτέ¬ 
λεση της οποίας το αντισυμβαλλόμενο μέλος του Χρηματιστηρίου συ¬ 
ναλλάχτηκε με την Εταιρεία. 

Το στέλεχος παραμένει στο μέλος του Χρηματιστηρίου που εκδίδει το 
πινακίδιο. 

Το πρώτο απόκομμα υποβάλλεται μέσα σε δέκα λεπτά από την σύ¬ 
ναψη της συναλλαγής στις αρμόδιες υπηρεσίες του Χρηματιστηρίου. Για 
την τήρηση της προθεσμίας υποβολής αρκεί η γνωστοποίηση στις αρμό¬ 
διες υπηρεσίες του Χρηματιστηρίου των στοιχείων που περιέχει το από¬ 
κομμα αυτό με την χρήση τηλετυπικού ή τηλεομοιοτυπικού μηχανήμα¬ 
τος ή κάθε άλλου μέσου επικοινωνίας με το οποίο εξασφαλίζεται η τα¬ 
χεία και ασφαλής πληροφόρηση του Χρηματιστηρίου, όπως θα ορισθεί 
ειδικότερα με απόφαση του διοικητικού συμβουλίου του Χρηματιστη¬ 
ρίου. Τα πρωτότυπα αποκόμματα προσκομίζονται εν πάση περιπτώσει 
το αργότερο πριν την έναρξη της συνεδρίασης της επόμενης ημέρας από 
εκείνη κατά την οποία έγινε η συναλλαγή. 

Το δεύτερο απόκομμα παραδίδεται στο Χρηματιστή ή Χρηματιστη¬ 
ριακό εκπρόσωπο ή πελάτη που συναλλάσσεται με το μέλος του Χρημα¬ 
τιστηρίου που εκδίδει το πινακίδιο. Το τρίτο απόκομμα κρατεί η συναλ- 
λασσομένη εκτός κύκλου Χρηματιστηριακή Εταιρεία που εκδίδει το πι¬ 
νακίδιο όταν συναλλάσσεται με πελάτη μη μέλος του Χρηματιστη¬ 
ρίου. 

Όταν αντισυμβαλλόμενος της εκτός κύκλου συναλλασσομένης Χρη¬ 
ματιστηριακής Εταιρείας είναι μέλος του Χρηματιστηρίου, παραδίδεται 
σ’ αυτό το τρίτο απόκομμα του πινακιδίου που εξέδωσε η παραπάνω 
Χρηματιστηριακή Εταιρεία. Αν το αντισυμβαλλόμενο μέλος του Χρη¬ 
ματιστηρίου συναλλάχθηκε για λογαριασμό εντολέα του, του παραδίδει 
το απόκομμα αυτό που εξέδωσε η συμβαλλόμενη Εταιρεία. Στον εντο¬ 
λέα του παραδίδει επίσης το αντισυμβαλλόμενο μέλος του Χρηματιστη¬ 
ρίου και το τρίτο απόκομμα του πινακιδίου που εκδίδει το ίδιο για την 
συναλλαγή, αφού αναγραφεί σ’ αυτό το ονοματεπώνυμο του εντολέα. 

7. Δελτίο ημερησίων συναλλαγών 

Το μέλος του Χρηματιστηρίου συντάσσει ημερησίως πίνακα των συ¬ 
ναλλαγών που συνήψε. Οι εντός και οι εκτός κύκλου συναλλαγές κατα- 
χωρούνται σε χωριστούς πίνακες. Ο πίνακας περιέχει κατά στήλες: 

Καθέτως το είδος των τίτλων που αποτέλεσαν αντικείμενο συναλλα¬ 

γής- 

Οριζοντίως: 

α) Τον κωδικό αριθμό του εντολέα, για λογαριασμό του οποίου συνή- 
φθη η συναλλαγή. 

β) Το είδος της συναλλαγής. 

γ) Την ποσότητα και την τιμή μονάδας των τίτλων. 

δ) Την ακριβή ώρα σύναψης της συναλλαγής. 

ε) Τον αύξοντα αριθμό του διπλότυπου σημειωματάριου των συμβά¬ 
σεων εντός κύκλου ή του βιβλιαρίου τετραπλοτύπων πινακιδίων των 
εκτός κύκλου συναλλαγών. 

στ) Το ονοματεπώνυμο του Χρηματιστηριακού εκπροσώπου που συ¬ 
νήψε τη συναλλαγή, προκειμένου περί Χρηματιστηριακών Εται¬ 
ρειών. 

. Το δελτίο ημερησίων συναλλαγών των μελών του Χρηματιστηρίου 
συντάσσεται εις διπλούν. Το πρώτο αντίγραφο παραδίδεται στον Προϊ¬ 
στάμενο του Τμήματος Χρηματιστηρίων Αξιών της Διεύθυνσης Επο- 
πτείας Χρηματιστηρίων Αξιών του ΤΠΕΘΟ πριν την έναρξη της συνε¬ 
δρίασης της επόμενης εργάσιμης ημέρας. 

Ο Προϊστάμενος του Τμήματος Χρηματιστηρίων Αξιών τηρεί εχεμύ¬ 
θεια ως προς το περιεχόμενο του δελτίου ημερησίων συναλλαγών και εί¬ 


ναι υπεύθυνος για την τήρηση της μυστικότητας των καταγραφών. Η 
άρση του απορρήτου επιτρέπεται μόνο στις περιπτώσεις που προβλέπει ο 
κανονισμός Εποπτείας. 

Το δεύτερο αντίγραφο κρατεί το μέλος του Χρηματιστηρίου. ' 

8. Βιβλίο απογραφών 

Τηρείται από τα μέλη του Χρηματιστηρίου που υποχρεούνται στην 
τήρηση λογιστικών βιβλίων. Οι σελίδες είναι αριθμημένες με αύξοντα 
αριθμό. Στο βιβλίο αυτό αναγράφεται κατά το άνοιγμα των λογιστικών 
βιβλίων και την 30ή Ιουνίου και την 31η Δεκεμβρίου κάθε έτους το 
ενεργητικό και παθητικό της περιουσίας του μέλους του Χρηματιστη¬ 
ρίου. 

9. Βιβλίο εσόδων - εξόδων 

Τηρείται από τα μέλη του Χρηματιστηρίου. Το περιεχόμενό του ορί¬ 
ζεται από τον Κώδικα Φορολογικών Στοιχείων. 

10. Αναλυτικό ημερολόγιο πράξεων των ανωνύμων Χρηματιστηρια¬ 
κών Εταιρειών. 

Τηρείται από τις ανώνυμες Χρηματιστηριακές Εταιρείες κατά τη δι¬ 
πλογραφική μέθοδο. Στο ημερολόγιο αναγράφεται κάθε Χρηματιστη¬ 
ριακή ή άλλη περιουσιακής φύσεως πράξη του μέλους του Χρηματιστη¬ 
ρίου. Όλες οι εγγραφές γίνονται τη μέρα σύναψης της συναλλαγής, με 
εξαίρεση τις εγγραφές των πράξεων με ειδικές συφωνίες οι οποίες εγ- 
γράφονται σε κάθε Χρηματιστηριακή λήξη ανάλογα με τα αποτελέ- 
σματά τους όπως φαίνονται στα βιβλία μερίδων πελατών ή και μερίδων 
αντισυμβαλλομένων πελατών Χρηματιστηριακών εκπροσώπων. 

11. Γενικό καθολικό και αναλυτικά καθολικά. 

Στο βιβλίο αυτό μεταφέρονται από τις ανώνυμες χρηματιστηριακές 
εταιρείες όλες οι πράξεις του ημερολογίου κατά μερίδες που καθορίζο¬ 
νται από αυτές και συγκεντρώνουν ομοειδείς εγγραφές. Οι μερίδες αυ¬ 
τές μπορεί να είναι γενικές ή ειδικές. Η τήρηση γενικών μερίδων συνε¬ 
πάγεται την υποχρέωση να τηρείται ιδιαίτερο βοηθητικό βιβλίο για 
κάθε μερίδα, που θα περιέχει ανάλυση της γενικής μερίδας του καθολι¬ 
κού σε ειδικούς λογαριασμούς. Οι σελίδες του καθολικού σε ειδικούς λο¬ 
γαριασμούς. 

Οι σελίδες του καθολικού και των τυχόν βοηθητικών βιβλίων είναι 
αριθμημένες με αύξοντα αριθμό. 

12. Βιβλίο (αλληλογραφίας. 

Τηρείται από τα μέλη του Χρηματιστηρίου προαιρετικά. Σ’ αυτό κα- 
ταχωρούνται πλήρη αντίγραφα των επιστολών που στέλνει το μέλος του 
Χρηματιστηρίου σχετικά με Χρηματιστηριακές συναλλαγές ή άλλες 
πράξεις περιουσιακής φύσεως. 

Β. Όλα τα παραπάνω βιβλία τηρούνται χωρίς άγραφα διαστήματα, 
χάσματα ή παραπομπές στο περιθώριο και θεωρούνται πριν από την 
χρησιμοποίησή τους, με ένδειξη ημερομηνίας της θεώρησης από τη 
Διεύθυνση Εποτείας Χρηματιστηρίων Αξιών του ΤΠΕΘΟ. Εάν τα δεδο¬ 
μένα ή το περιεχόμενο των βιβλίων που προβλέπει αυτή η Απόφαση 
προκύπτουν και από τα βιβλία του Κώδικα Φορολογικών Στοιχείων, 
αρκεί η τήρηση των βιβλίων που προβλέπει ο Κώδικας Φορολογικών 
Στοιχείων. 

Με απόφαση του Διοικητικού Συμβουλίου του Χρηματιστηρίου ορίζο¬ 
νται: 

α. Η μορφή των βιβλίων, βιβλιαρίων και σημειωματάριων που τη¬ 
ρούν τα μέλη του Χρηματιστηρίου, λαμβανομένων υπόψη των πρακτι¬ 
κών αναγκών της τεχνικής και τεχνολογικής οργάνωσης και υποδομής 
του Χρηματιστηρίου. 

β. Οι επιτρεπόμενες συντμήσεις κατά την τήρηση των βιβλίων και τη 
συμπλήρωση των στοιχείων που προβλέπει η Υπουργική απόφαση. 

γ. Ο τρόπος τήρησης του καταλόγου Κωδικών αριθμών πελατών του 
Χρηματιστηρίου. 

δ. Οι απαραίτητες λεπτομέρειες για την πρακτική εφαρμογή όλων 
προβλέπονται 'στην απόφαση αυτή. 

Γ. Μετά την εισαγωγή των Χρηματιστηριακών συναλλαγών με ειδι¬ 
κές συμφωνίες, για τις οποίες απαιτείται η Υπουργική απόφαση που 
προβλέπει η περίπτωση Β' της παραγράφου 1 του άρθρου 20 του Ν. 
1806/1988, θα είναι απαραίτητη η τήρηση και των εξής βιβλίων: 

1. Βιβλίο μερίδων αντισυμβαλλομένων μελών του Χρηματιστηρίου 
για τις εντός κύκλου συναλλαγές. 

Όλες οι εντός κύκλου συναλλαγές που συνήψε το μέλος του Χρηματι¬ 
στηρίου καταχωρούνται καθημερινά από το διπλότυπο σημειωματάριο 

των συναλλαγών εντός κύκλου σε ειδικό για κάθε αντισυμβαλλόμενο 
Χρηματιστή ή ανώνυμη Χρηματιστηριακή εταιρεία λογαριασμό. Κάθε 
ένας από αυτούς τους λογαριασμούς εμφανίζει σε ειδικές στήλες τους τί¬ 
τλους κατ’ είδος. Σε περίπτωση συναλλαγής από ή με ανώνυμη Χρημα¬ 
τιστηριακή Εταιρεία αναγράφεται και το ονοματεπώνυμο του συμβαλ¬ 
λόμενου ή αντισυμβαλλομένου χρηματιστηριακού εκπροσώπου. Στις 
στήλες χρέωσης αναγράφονται οι τίτλοι που ο καταχωρών αγόρασε από 
αντισυμβαλλόμενο Χρηματιστή ή Χρηματιστηριακό εκπρόσωπο, με 
αναγραφή του αντιτίμου που καταβλήθηκε. Στη στήλη πίστωσης ανα¬ 
γράφονται οι τίτλοι που πούλησε στον αντισυμβαλλόμενο Χρηματιστή η 
χρηματιστηριακό εκπρόσωπο με αντίστοιχη ένδειξη του αντιτίμου που 
καταβλήθηκε. Οι λογαριασμοί αυτού του βιβλίου ισολογίζονται σε κάθε 
χρηματιστηριακή λήξη. 

Αντί βιβλίου επιτρέπεται να τηρούν τα μέλη του Χρηματιστηρίου σε 
φάκελλο ειδικές μηχανογραφημένες καταστάσεις, που περιέχουν τα πα¬ 
ραπάνω στοιχεία, όπως θα ορίζει, ειδικότερα το Διοικητικό Συμβούλιο 
του Χρηματιστηρίου. 

2. Βιβλίο μερίδων πελατών για συναλλαγές εντός κύκλου. 

Τηρείται από τα μέλη του Χρηματιστηρίου σε ειδικούς για κάθε εντο- 
λέα λογαριασμούς. Περιλαμβάνει σε ειδικές στήλες, κατ’ είδος τίτλων, 
τους τίτλους που αγοράστηκαν και πουλήθηκαν ύστερα από εντολή των 
εντολέων τήν ένδειξη του καταβληθέντος αντιτίμου και τον αριθμό του 
εκδοθέντος πινακιδίου. Στο βιβλίο αυτό συγκεντρώνονται καθημερινά 
με βάση τα εκδιδόμενα τριπλότυπα πινακίδια όλες οι εντολές που έχουν 
εκτελεστεί εντός της ημέρας με την σύναψη εντός κύκλου συναλλαγών. 
Οι λογαριασμοί αυτού του βιβλίου ισολογίζονται σε κάθε χρηματιστη¬ 
ριακή λήξη και εμφανίζουν χωριστά, σε χρέωση και πίστωση τους τί¬ 
τλους που αντίστοιχα αγοράστηκαν και πουλήθηκαν από το αντισυμ¬ 
βαλλόμενο μέλος του Χρηματιστηρίου. Αντί βιβλίου επιτρέπεται να τη¬ 
ρούν τα μέλη του Χρηματιστηρίου σε φάκελλο ειδικές μηχανογραφημέ¬ 
νες καταστάσεις που περιέχουν τα παραπάνω στοιχεία, λεπτομέρειες για 
την μορφή και την οργάνωση αυτών των καταστάσεων ορίζει το Διοικη¬ 
τικό Συμβούλιο του Χρηματιστηρίου. 

3. βιβλίο μερίδων αντισυμβαλλομένων μελών του Χρηματιστηρίου 
για συναλλαγές εκτός κύκλου. 

Το μέλος του Χρηματιστηρίου καταχωρεί καθημερινά από το τετρα- 
πλότυπο πινακίδιο συναλλαγών εκτός κύκλου και σε ειδικό λογαριασμό 
για κάθε αντισυμβαλλόμενο μέλος του Χρηματιστηρίου όλες τις εκτός 
κύκλου χρηματιστηριακές συμβάσεις τοις μετρητοίς. Κάθε ένας από αυ¬ 
τούς του λογαριασμούς εμφανίζει χωριστά σε χρέωση και πίστωση τους 
τίτλους που αγοράστηκαν ή πουλήθηκαν αντίστοιχα από τον αντισυμ¬ 
βαλλόμενο Χρηματιστή ή Χρηματιστηριακό εκπρόσωπο καθώς και το 
αντίτιμο που έχει καταβληθεί. Οι λογαριασμοί αυτοί ισολογίζονται σε 
κάθε χρηματιστηριακή λήξη. Αντί βιβλίου επιτρέπεται να τηρούν τα 
μέλη του Χρηματιστηρίου σε φάκελλο ειδικές μηχανογραφημένες κατα¬ 
στάσεις που περιέχουν τα παραπάνω στοιχεία, όπως θα ορίζει ειδικό¬ 
τερα το Διοικητικό Συμβούλιο του Χρηματιστηρίου. 

4. Βιβλίο Ταμείου τίτλων. 

Τηρείται κατά ειδικές μερίδες για κάθε τίτλο. 

Σ’ αυτό καταγράφονται στο τέλος κάθε χρηματιστηριακής λήξης ή 
ημερομηνία, ο λόγος εισόδου ή εξόδου καθώς και ο αριθμός των εισερ¬ 
χομένων και εξερχομένων τίτλων από το γραφείο του Χρηματιστή ή της 
Χρηματιστηριακής Εταιρείας. 

Οι σελίδες του βιβλίου αυτού είναι αριθμημένες με αύξοντα αριθμό. 

Η ισχύς της παρούσης αρχίζει σε τρεις μήνες από την δημοσίευσή της 
στο ΦΕΚ πλην των παραγράφων 1, 2 της περίπτωσης Α' των οποίων η 
ισχύς αρχίζει ένα έτος μετά την εφαρμογή της. Επίσης με την παρούσα 
απόφαση παύει να ισχύει κάθε άλλη σχετική διάταξη. 

Αθήνα, 17 Μαΐου 1989 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 


Αριθ. 6281/Β (2) 

Ημερήσιο Δελτίο Τιμών Χρηματιστηρίου Αξιών Αθηνών. 

Ο ΥΠΟΥΡΓΟΣ ΕΘΝΙΚΗΣ ΟΙΚΟΝΟΜΙΑΣ 

Έχοντας υπόψη: 

1. Τον Ν. 1806/88 «Τροποποίηση της νομοθεσίας για τα Χρηματι¬ 
στήρια Αξιών και άλλες διατάξεις» άρθρο 28. 

2. Την εισήγηση του Δ.Σ. του Χρηματιστηρίου Αξιών Αθηνών. 

3. Την απόφαση ΕΚ 57/17.5.1989 της 19ης/18.4.89 Συνεδρία¬ 
σης της Ρ Επιτροπής Κεφαλαιαγοράς για το περιεχόμενο την διαδικα¬ 
σία και τρόπο σύνταξης και δημοσίευσης του δελτίου τιμών του Χρημα¬ 
τιστηρίου, αποφασίζει: 

Ορίζει το περιεχόμενο, τη διαδικασία, τον τρόπο σύνταξης και δημο¬ 
σίευσης του δελτίου τιμών του Χρηματιστηρίου Αξιών Αθηνών ως εξής: 
Α. Στο Η.Δ.Τ. καταχωρούνται τουλάχιστον τα εξής στοιχεία: 
α) Το είδος και ο τίτλος των εισηγμένων στο Χρηματιστήριο χρεω- 
γράφων. 

β) Ο συνολικός αριθμός των χρεωγράφων. 
γ) Η ονομαστική αξία των χρεωγράφων. 

δ) Η διακύμανση των τιμών και οι ποσότητες (συνολικά) των εντός 
κύκλου συναλλαγών κατά αξία καθώς και οι τιμές της τελευταίας ζήτη¬ 
σης ή προσφοράς. 

ε) Η διακύμανση των τιμών και οι ποσότητες (συνολικά) των εκτός 
κύκλου συναλλαγών κατά αξία καθώς και οι τιμές της τελευταίας ζήτη¬ 
σης ή προσφοράς. 

στ) Οι τιμές και ποσότητες συνολικά των εντός και εκτός κύκλου συ¬ 
ναλλαγών με συμψηφιστική εγγραφή. 

ζ) Η κατώτερη και η ανώτερη τιμή χρεωγράφων του τρέχοντος 
έτους. 1 

Ειδικότερα: 

1) Για τις εισαγμένες στο Χρηματιστήριο μετοχές αναγράφονται επί¬ 
σης τα εξής στοιχεία: 

α) Τα μερίσματα των εταιρειών κατά μετοχή, των τριών τελευταίων 
ετών. 

β) Η χρονολογία αποκοπής της τελευταίας μερισματαπόδειξης, 
γ) Η προσαρτημένη μερισματαπόδειξη. 

2) Για τις εισηγμένες στο Χρηματιστήριο ομολογίες, τα εισηγμένα 
ομόλογα και τα εθνικά δάνεια σε συνάλλαγμα αναγράφονται επίσης τα 
εξής στοιχεία: 

α) Η αξία του τελευταίου αποκοπέντος τοκομεριδίου ή η αξία του τε¬ 
λευταίου ετήσιου τόκου. 

β) Η ημερομηνία πληρωμής τοκομεριδίων και η ημερομηνία έκδοσης 
και λήξης των ομολόγων και ομολογιών. 

γ) Ο αύξων αριθμός και η αξία του προσαρτημένου τοκομεριδίου, που 
μπορεί να είναι και σε συνάλλαγμα. 

3) Για τα ομόλογα βραχυχρόνιας διάρκειας ΕΤΒΑ, ΚΤΗΜΑΤΙ¬ 
ΚΗΣ, ΕΤΕΒΑ, ΤΡΑΠΕΖΑΣ ΕΠΕΝΔΥΣΕΩΝ, Ε.Σ.Τ.Ε. και άλλων 
(πρώην Υποθηκών) αναγράφονται επίσης τα εξής στοιχεία: 

α) Ο ετήσιος τόκος. 

β) Το αρχικό και το σημερινό επιτόκιο. 

γ) Η ημερομηνία έκδοσης και λήξης. 

4) Για τα ομολογιακά δάνεια ιδιωτικών επιχειρήσεων αναγράφονται 
επίσης τα εξής στοιχεία: 

α) Η τιμή διάθεσης 
β) Το επιτόκιο έκδοσης, 
γ) Η ημερομηνία έκδοσης, 
δ) Το έτος λήξης. 

ε) Αν είναι μετατρέψιμο σε μετοχές και με τι προϋποθέσεις. 

5) Για τα έντοκα γραμμάτια του δημοσίου αναγράφονται επίσης τα 
εξής στοιχεία: 

α) Η ονομαστική αξία των εντόκων γραμματίων, 
β) Η ημερομηνία διάθεσης, 
γ) Η τιμή πώλησης στην έκδοση, 
δ) Η διάρκεια και το επιτόκιό τους. 

Β. ΔΙΑΔΙΚΑΣΙΑ ΚΑΤΑΧΩΡΗΣΗΣ 

Μετά τον έλεγχο εγκυρότητας και νομιμότητας των χρηματιστηρια¬ 
κών συναλλαγών από τις αρμόδιες υπηρεσίες και τα ελέγχοντα όργανα 
του Χρηματιστηρίου, η αρμόδια Υπηρεσία του Χρηματιστηρίου καταρ- 

ναλλαγές εκτός των ωρών συνεδρίασης του Χρηματιστηρίου». 

Περιέχει τις ίδιες στήλες που περιέχει το δεύτερο του πρώτου τμήμα¬ 
τος του Η.Δ.Τ. Τα στοιχεία που καταγράφονται στις στήλες και υποστή- 
λες του δεύτερου τμήματος του Η.Δ.Τ. είναι τα ίδια με τα στοιχεία που 
καταγράφονται στο δεύτερο μέρος του πρώτου τμήματος του Η.Δ.Τ. 
όπως προτείνεται να τροποποιηθούν. Αφορούν τις τιμές και ποσότητες 
συναλλαγών καθώς και προσφοράς και ζήτησης που πραγματοποιήθη¬ 
καν ή εκδηλώθηκαν α) από την ώρα λήξης της συνεδρίασης του Χρημα¬ 
τιστηρίου την προηγούμενη εργάσιμη ημέρα από την ημέρα έκδοσης του 
Η.Δ.Τ. καθώς και β) την ημέρα έκδοσης του Η.Δ.Τ. μέχρι την ώρα 
έναρξης της συνεδρίασης του Χρηματιστηρίου. 

3. Το τρίτο τμήμα του Η.Δ.Τ. φέρει τον τίτλο «συναλλαγές στις αξίες 
της παράλληλης αγοράς» και διαιρείται σε τρία μέρη: 

α) Το πρώτο μέρος φέρει τον τίτλο «εντός κύκλου συναλλαγές σε τί¬ 
τλους της παράλληλης αγοράς». 

β) Το δεύτερο μέρος φέρει τον τίτλο «εκτός κύκλου συναλλαγές των 
ωρών συνεδρίασης του Χρηματιστηρίου σε τίτλους της παράλληλης 
αγοράς». 

γ) Το τρίτο μέρος φέρει τον τίτλο «εκτός κύκλου συναλλαγές εκτός 
των ωρών συνεδρίασης του Χρηματιστηρίου σε τίτλους της παράλληλης 
αγοράς». 

Το περιεχόμενο των στοιχείων που καταγράφεται για τους τίτλους 
της παράλληλης αγοράς στα τρία μέρη του τρίτου τμήματος του Η.Δ.Τ. 
είναι το ίδιο με το περιεχόμενο του πρώτου και δεύτερου μέρους του 
πρώτου τμήματος και του δεύτερου τμήματος του Η.Δ.Τ. αντίστοιχα. 

4. Το τέταρτο τμήμα του Η.Δ.Τ. φέρει τον τίτλο «Χρηματιστηριακές 
συμβάσεις-με συμψηφιστική εγγραφή». Σ’ αυτό αναγράφεται η τιμή και 
ποσότητα των μετοχών που αποτέλεσαν αντικείμενο της συναλλαγής 
και η ημερομηνία σύναψης και χορήγησης της άδειας από τον Πρόεδρο 
του Διοικητικού Συμβουλίου του Χρηματιστηρίου και την Επιτροπή Κε¬ 
φαλαιαγοράς καθώς και το ποσοστό που αντιπροσωπεύουν οι μετοχές 
που αποτέλεσαν αντικείμενο συναλλαγής στο μετοχικό κεφάλαιο της 
Εταιρείας. 

5. Το Χρηματιστήριο δικαιούται να παρέχει επ’ αμοιβή σε τρίτους 
και δια παντός μέσου πληροφορίες εκ του πίνακος συναλλαγών. 

Δ. Η διάταξη και μορφή των τμημάτων του Η.Δ.Τ. εκ των υποδιαι- 
ρέσεών τους και οι συντμήσεις των καταχωρήσεων ορίζονται με από¬ 
φαση του Διοικητικού Συμβουλίου του Χρηματιστηρίου. Με όποια από¬ 
φαση επιτρέπεται η καταχώριση στο Η.Δ.Τ. και άλλων στοιχείων συνα¬ 
φών με Χρηματιστηριακά θέματα καθώς και η προσθήκη και άλλων 
τμημάτων ή υποδιαιρέσεων στα υπάρχοντα τμήματα του Η.Δ.Τ. 

Με την παρούσα παύει να ισχύει κάθε άλλη σχετική διάταξη. 

Αθήνα, 17 Μαΐου. 1989 

Ο ΥΠΟΥΡΓΟΣ 

ΠΑΝ. ΡΟΥΜΕΛΙΩΤΗΣ 

-φ- 

Αριθ. 13013 (3) 

Έγκριση τιμολογίων αμοιβής φορτ/τών λιμένα Μυτιλήνης και λιμένων 

Ν. Λέσβου επέκτασης δ/ξεων Κ.Ν. 5167/32 για σιτηρά και χύμα 

τσιμέντο. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 39 του Ν. 3239/1955 και άρθρου 3 του 

Κ.Ν. 5167/1932. , 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Την αριθ. 98130/21.11.1988 απόφαση του Πρωθυπουργού και 
Τπουργού Εργασίας «Ανάθεση αρμοδιοτήτων Υπουργού Εργασίας στον 
Υφυπουργό Εργασίας «Ανάθεση αρμοδιοτήτων Υπουργού Εργασίας 
στον Υφυπουργό Εργασίας Πέτρο Μώραλη» (ΦΕΚ 859/Β/ 
24.11.88). 

4. Το αριθ. 2246/Δ.85/3.4.1989 έγγραφο του Υπουργού Εθνικής 
Οικονομίας. 

5. Το αριθ. 2044/12.12.1988 πρακτικό συνεδρίασης της Ε.Ρ.Φ.Λ. 


Μυτιλήνης που μας υπέβαλε ο Πρόεδρος της με την αριθ. 392/ 
13.12.1988 αναφορά του, αποφασίζουμε: 

1. Αποδεχόμαστε κατά ένα μέρος την αριθ. 2044/12.12.1988 πρό¬ 
ταση της Επιτροπής Ρύθμισης Φορτ/σεων Λιμένα (ΕΡΦΛ) Μυτιλήνης 
και εγκρίνουμε: 

α. Την αναπροσαρμογή του ισχύοντος τιμολογίου αμοιβής των φορτ/ 
τών λιμένα Μυτιλήνης για την εκφόρτωση σίτου με μηχανικά μέσα των 
κυλινδρομύλων Β. ΜΟΥΖΑΛΑ - Γ. ΚΑΛΑΜΑΡΗ κατά ποσοστό 15%. 

β. Το τιμολόγιο αμοιβής των φορτ/τών λιμένα Μυτιλήνης και λιμέ¬ 
νων Ν. Λέσβου επέκτασης των διατάξεων του Κ.Ν. 5167/32 για τη 
φόρτωση ή εκφόρτωση χύμα τσιμέντου με μηχανικά μέσα των εργοδο¬ 
τών σε ποσοστό 25% του ισχύοντος τιμολογίου για τη φόρτωση ή εκ¬ 
φόρτωση τσιμέντου σε σάκκους. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαΐου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΜΩΡΑΛΗΣ ΑΝΤΩΝΙΟΣ ΝΤΕΝΤΙΔΑΚΗΣ 

-♦- 

Αριθ. 14604 (4) 

Συμπλήρωση της αριθ. 11696/30.3.89 απόφασης «περί παράτασης 

ισχύος κοινών Υπουργικών Αποφάσεων για διαφεύγουσα εργασία 

φορτ/κών λιμένα Σύρου. 

ΟΙ ΥΠΟΥΡΓΟΙ 

ΕΡΓΑΣΙΑΣ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 37 του Ν. 3239/55 σε συνδυασμό με τις 
διατάξεις της παρ. 3 του άρθρου 3 του ΑΝ. 381/36. 

2. Τις διατάξεις του Ν. 1558/85 «Κυβέρνηση και Κυβερνητικά Όρ¬ 
γανα». 

3. Το Π.Δ. 567/1988 «περί διορισμού Υπουργών, Αναπληρωτών 
Υπουργών και Υφυπουργών και την 98130/88 απόφαση του Πρωθυ¬ 
πουργού και Υπουργού Εργασίας «περί ανάθεσης αρμοδιοτήτων στον 
Υφυπουργό Εργασίας». 

4. Το αριθ. 488/13.10.88 πρακτικό συνεδρίασης της ΕΡΦΛΞ Σύ¬ 
ρου σχετικά με την παράταση ισχύος κοινών Υπουργικών Αποφάσεων 
που αφορούν διαφεύγουσα εργασία. 

5. Το αριθ. Α 158/Δ7/14.2.89 έγγραφο του ΥΠΕΘΟ/Δ/νση Τι¬ 
μών και Εισοδημάτων. 

6. Την αριθ. 11696/30.3.89 απόφασή μας «Παράταση ισχύος κοι¬ 
νών Υπουργικών Αποφάσεων για διαφεύγουσα εργασία φορτ/τών λι¬ 
μένα Σύρου», αποφασίζουμε: 

Συμπληρώνουμε την αριθ. 11696/30.3.89 απόφασή μας ως ακο¬ 
λούθως: 

Εγκρίνουμε την παράταση της ισχύος για ένα χρόνο δηλ. μέχρι 
31.12.89 της αριθ. 45717/2920/66 απόφασής μας «περί καθορι¬ 
σμού τιμολογίου αμοιβής των φορτ/τών λιμένα Σύρου επί των διακι- 
νουμένων με Ο/Γ πλοία εμφόρτων φορτηγών αυτοκινήτων και λοιπών 
οχημάτων, όπως τροποποιήθηκε με την αριθ. 15348/910/78 όμοια 
και παρατάθηκε μεταγενέστερα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 16 Μαΐου 1989 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΕΡΓΑΣΙΑΣ ΕΜΠΟΡΙΚΗΣ ΝΑΥΤΙΛΙΑΣ 

ΠΕΤΡΟΣ ΜΩΡΑΛΗΣ ΑΝΤΩΝΙΟΣ ΝΤΕΝΤΙΔΑΚΗΣ 

τίζει το Η.Δ.Τ. για τις εντός χόχλου συναλλαγές της ημέρας έκδοσης 
του Η.Δ.Τ. χαι τις εκτός κύκλου συναλλαγές που συνήφθησαν μέχρι την 
ώρα λήξης της συνεδρίασης του Χρηματιστηρίου εκείνης της ημέρας 
καθώς και εκείνες της προηγούμενης εργάσιμης ημέρας που αυνήφθη- 
σαν μετά την ώρα λήξης της συνεδρίασης του Χρηματιστηρίου. Επίσης 
τις χρηματιστηριακές συμβάσεις με συμψηφιστική εγγραφή που θα γρά¬ 
φονται σε χωριστή σελίδα και οι οποίες συνήφθησαν από την ώρα λήξης 
της συνεδρίασης της προηγούμενης από την ημέρα έκδοσης του Η.Δ.Τ. 
εργάσιμης ημέρας μέχρι και το τέλος της συνεδρίασης της ημέρας έκδο¬ 
σης του Η.Δ.Τ. λαμβάνοντας υπόψη: 1) τα αποκόμματα του διπλότυ¬ 
που σημειωματάριου των συμβάσεων εντός κύκλου των αντισυμβαλλο¬ 
μένων χρηματιστών και χρηματιστηριακών εκπροσώπων, 2) το από¬ 
κομμα του βιβλιαρίου τετραπλότυπων πινακιδίων των εκτός κύκλου συ¬ 
ναλλαγών που υποβάλλεται στις αρμόδιες υπηρεσίες του Χρηματιστη¬ 
ρίου κατ’ εφαρμογή της παρ. 4 του άρθρου 23 του Ν. 1806/1988 και 
σύμφωνα με τα προβλεπόμενα στην υπουργική απόφαση που ορίζει τα 
στοιχεία των συναλλαγών που - παραδίδουν τα μέλη του Χρηματιστη¬ 
ρίου. Οι εκτός κύκλου συναλλαγές γράφονται σε ξεχωριστή σελίδα. 3) 
τις τιμές που αναγράφηκαν στον πίνακα τιμών κατά την διάρκεια της 
συνεδρίασης, 4) τις τιμές των προς διαπραγμάτευση αξιών που οι ανώ¬ 
νυμες Χρηματηστιριακές Εταιρείες σύμφωνα με το άρθρο 23 παρ. 1β 
του Ν. 1806/1988 αναγράφουν σε πίνακα που αναρτούν στα γραφεία 
τους και το χώρο του Χρηματιστηρίου καθώς και το όριο ποσότητας που 
σύμφωνα με την ίδια διάταξη η Εταιρεία υποχρεούται να καλύψει κατά 
εντολέα, 5) τα στοιχεία που υποβάλλει το μέλος του Χρηματιστηρίου 
στο Χρηματιστήριο για την αναγγελία της σύναψης Χρηματιστηριακής 
σύμβασης με συμψηφιστική εγγραφή σύμφωνα με τα οριζόμενα στην 
παράγραφο 3 του άρθρου 24 του Ν. 1806/1988. 

Από τις ενδείξεις των στοιχείων 1, 2 και 3 εξακριβώνονται η ανώ¬ 
τατη η κατώτατη, η τιμή πρώτης και τελευταίας συναλλαγής κάθε 
αξίας. Από τις ενδείξεις του στοιχείου 2 εξακριβώνονται οι τιμές τελευ¬ 
ταίας προσφοράς ή ζήτησης. Από τις ενδείξεις του στοιχείου 4 εξακρι¬ 
βώνονται οι τιμές προσφοράς και ζήτησης των εντός κύκλου συναλλα¬ 
γών. Από τις ενδείξεις του στοιχείου 5 εξακριβώνονται η τιμή και η πο¬ 
σότητα των συμβάσεων με συμψηφιστική εγγραφή. Για κάθε μία από 
τις παραπάνω τιμές συναλλαγών αναγράφεται με βάση τις ενδείξεις των 
στοιχείων 1, 2 και 5 η ποσότητα των αξιών που αποτέλεσαν αντικείμενο 
συναλλαγής. 

Οι τιμές που καθορίζονται με τους παραπάνω τρόπους αναγράφονται 
στο δελτίο, αφού υπογραφεί από τον προϊστάμενο της Διεύθυνσης Επο- 
πτείας των Χρημαστηρίων Αξιών του Υπουργείου Εθνικής Οικονομίας 
ή τον νόμιμο αναπληρωτή του και από δύο χρηματιστές ή χρηματιστη¬ 
ριακούς εκπροσώπους εκ περιτροπής και για συγκεκριμένο χρονικό διά¬ 
στημα, που ορίζονται από το Διοικητικό Συμβούλιο του Χρηματιστη¬ 
ρίου, αποτελεί το πρωτότυπο του δελτίου και φυλάσσεται στο αρχείο της 
Διεύθυνσης. Με την επιμέλεια του Διοικητικού Συμβουλίου του Χρημα¬ 
τιστηρίου εκδίδονται τα αντίγραφα τα οποία κυκλοφορούν στο κοινό και 
εκτίθενται σε ειδικούς πίνακες μέσα στην αίθουσα και έξω από την αί¬ 
θουσα του Χρηματιστηρίου Αξιών. 

Διαφωνίες που προκύπτουν μεταξύ των υπευθύνων για την σύνταξη 
του Η.Δ.Τ. ως προς την ακρίβεια των αναγραφομένων στοιχείων παρα- 
πέμπονται αμέσως και επιλύονται οριστικά από τον Προϊστάμενο της 
Διεύθυνσης Εποπτείας των Χρηματιστηρίων Αξιών του ΥΠΕΘΟ ή τον 
νόμιμο αναπληρωτή του. Οι χρηματιστές και οι χρηματιστιαρικοί εκ¬ 
πρόσωποι υποχρεούνται, εφόσον τους ζητηθεί από τον Επόπτη του Χρη¬ 
ματιστηρίου Αξιών Αθηνών να επιδείξουν τα στελέχη των σημειωματά¬ 
ριων και βιβλιαρίων τους, εφόσον αυτό κρίνεται (αναγκαίο για την επί¬ 
λυση διαφωνίας. 

Γ. Το Η.Δ.τ. έχει τα εξής τμήματα: 

1) Το τμήμα συναλλαγών των ωρών συνεδρίασης του Χρηματιστη¬ 
ρίου. 

2) Το τμήμα εκτός κύκλου συναλλαγών εκτός ωρών συνεδρίασης του 
Χρηματιστηρίου. 

3) Το τμήμα συναλλαγών σε τίτλους της παράλληλης αγοράς. 

4) Το τμήμα χρηματιστηριακών συμβάσεων με συμψηφιστική εγ- 
γραφή. 

1. Το πρώτο τμήμα του Η.Δ.τ. φέρει τον τίτλο «συναλλαγές των 
ωρών του Χρηματιστηρίου». Στο τμήμα αυτό αναγράφονται α) τα προς 


καταχώρηση στοιχεία των εντός κύκλου συναλλαγών της ημέρας έκδο¬ 
σης του Η.Δ.Τ., β) τα προς καταχώρηση στοιχεία των εκτός κύκλου συ¬ 
ναλλαγών των ωρών συνεδρίασης του Χρηματιστηρίου. Το τμήμα αυτό 
διαιρείται σε δύο μέρη. Το πρώτο μέρος φέρει τον τίτλο «εντός κύκλου 
συναλλαγές» και το δεύτερο μέρος φέρει τον τίτλο «εκτός κύκλου συναλ¬ 
λαγές». Κάθε μέρος του τμήματος αυτού περιέχει τις εξής κύριες στή¬ 
λες: 

α) Στήλη τιμών τοις μετρητοίς (κατώτατη - ανωτάτη - κλείσιμο). 

β) Στήλη τιμών με ειδικές συμφωνίες (κατωτάτη - ανωτάτη - κλεί¬ 
σιμο). 

γ) Συναλλαγές που αφορούν μεταβιβάσεις επί μετοχών που αντιπρο¬ 
σωπεύουν άνω του 10% του Μετοχικού Κεφαλαίου της εκδότριας Εται¬ 
ρείας ν’ αναγράφονται σε ιδιαίτερο μέρος του Η.Δ.Τ. 

Στήλη τιμών προηγούμενης τελευταίας συναλλαγής. 

Η πρώτη στήλη υποδιαιρείται σε πέντε υποστήλες που περιέχουν 
κατά αξία την κατώτατη τιμή, την ανώτατη τιμή, την τιμή τελευταίας 
συναλλαγής και τη συνολική ποσότητα των αξιών που αποτέλεσαν αντι¬ 
κείμενο και τη συνολική ποσότητα των αξιών που αποτέλεσαν (αντικεί¬ 
μενο συναλλαγής σε όλο το χρονικό διάστημα της συνεδρίασης του Χρη¬ 
ματιστηρίου εντός και εκτός κύκλου αντίστοιχα. 

Στο μέρος των εντός κύκλου συναλλαγών αναγράφονται σε χωριστές 
στήλες και οι τιμές τελευταίας ζήτησης ή προσφοράς. Σ’ αυτές τις στή¬ 
λες αναγράφεται η τελευταία τιμή προσφοράς ή ζήτησης προς πώληση ή 
αγορά χρεωγράφων, που εκδηλώθηκε στον κύκλο χωρίς να ακολουθή¬ 
σει σύναψη σύμβασης. 

Αναγράφεται επίσης και η ημερομηνία κατά την οποία εκδηλώθηκε η 
τελευταία προσφορά ή ζήτηση. 

Σε περίπτωση αγοράς ή πώλησης λόγω αναγκαστικής εκτέλεσης, τα 
καταχωρούμενα στοιχεία αναφέρονται στο Η.Δ.Τ. με αναγραφή της έν¬ 
δειξης περί αναγκαστικής εκποίησης. 

Στο δεύτερο μέρος του πρώτου τμήματος του Η.Δ.Τ. που φέρει τον 
τίτλο «εκτός κύκλου συναλλαγές» αναγράφονται οι εκτός κύκλου συναλ¬ 
λαγές που συνάπτονται κατα την διάρκεια των ωρών συνεδρίασης του 
Χρηματιστηρίου. Στο μέρος αυτό αναγράφονται οι αξίες για τις οποίες 
οι ανώνυμες Χρηματιστηριακές Εταιρείες συνάπτουν χρηματιστηριακές 
συναλλαγές εκτός κύκλου, σύμφωνα με τον κατάλογο που έχουν υπο¬ 
βάλλει εγγράφως προς το Χρηματιστήριο, όπως προβλέπει το άρθρο 23 
παρ. 1β του Ν. 1806/1988. 

Το μέρος των εκτός συναλλαγών του πρώτου τμήματος του Η.Δ.Τ. 
περιέχει τέσσερις επιπλέον στήλες, που περιέχουν την ανώτατη και κα¬ 
τώτατη τιμή προσφοράς και ζήτησης, με αντίστοιχη οιναγραφή της ημε¬ 
ρομηνίας που εκδηλώθηκε η προσφορά και η ζήτηση καθώς και του 
ανώτατου και κατώτατου ορίου της ποσότητας αξιών που η Χρηματι¬ 
στηριακή Εταιρεία δεσμεύθηκε να καλύπτει κατά εντολέα για την (αντί¬ 
στοιχη τιμή, σύμφωνα με τον πίνακα που αναρτούν κατ’ εφαρμογή του 
άρθρου 23 παρ. 1β του Ν. 1806/1988 στα γραφεία τους και το χώρο 
του Χρηματιστηρίου. 

Η κατώτατη τιμή, ανώτατη τιμή, η τιμή πρώτης και τελευταίας συ¬ 
ναλλαγής και η συνολική ποσότητα των συναλλαγών που αποτέλεσαν 
αντικείμενο συναλλαγής δίνονται σε χωριστές στήλες τόσο για την 
αγορά όσο και για την πώληση αξιών από τις ανώνυμες Χρηματιστη¬ 
ριακές Εταιρείες του άρθρου 23 που προτείνουν την σύναψη συναλλαγής 
σύμφωνα με τις παραγράφους 1β και 2 του άρθρου 23 του Ν. 1806/ 
1988. 

Ως τιμή πρώτης συναλλαγής αναγράφεται η πρώτη τιμή συναλλα¬ 
γής που αναγγέλθηκε στο Χρηματιστήριο σύμφωνα με την διαδικασία 
που ορίζει το άρθρο 23 παρ. 4 του Ν. 1806/1988. 

Αν στην ανωτάτη και κατωτάτη τιμή πραγματοποιήθηκαν συναλλα¬ 
γές σε περισσότερα χρονικά σημεία, αναγράφεται η ημερομηνία σύνα¬ 
ψης όλων αυτών των συναλλαγών με αναφορά της ποσότητας αξιών 
που αποτέλεσαν αντικείμενο συναλλαγής στο κάθε χρονικό σημείο. Αν 
υπάρχουν διαφορετικές τιμές «πρώτης» και τελευταίας συναλλαγής», 
στην περίπτωση που πραγματοποιηθούν από περισσότερες εταιρείες 
ταυτόχρονα συναλλαγές μιάς αξίας σε διαφορετική τιμή, αναγράφονται 
όλες αυτές οι διαφορετικές τιμές πρώτων ή τελευταίων συναλλαγών με 
αναφορά της ποσότητας των αξιών που αποτέλεσαν αντικείμενο συναλ¬ 
λαγής κατά τιμή. 

2. Το δεύτερο τμήμα του Η.Δ.Τ. φέρει τον τίτλο «εκτός κύκλου συ- 

Αριθ. Α3β/οικ. 8604 (5) 

Συνεργασία του Ε.Κ.Α.Β. και των παραρτημάτων του με τα νοσηλευ¬ 
τικά ιδρύματα και τις άλλες μονάδες παροχής υπηρεσιών υγείας. 

Ο ΥΠΟΥΡΓΟΣ 
ΥΓΕΙΑΣ, ΠΡΟΝΟΙΑΣ 
ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παρ. 11 του άρθρου 7 του Ν. 1579/85 «Ρυθμί¬ 
σεις για την εφαρμογή και ανάπτυξη του Εθνικού Συστήματος Υγείας 
και άλλες διατάξεις» (ΦΕΚ 217/Α/85). 

2. Τις διατάξεις του Π. Δ/τος 376/88 «Οργανισμός του Εθνικού 
Κέντρου Άμεσης Βοήθειας, Ε.Κ.Α.Β.» (ΦΕΚ 169/Α/88), αποφασί¬ 
ζουμε: 

Άρθρο 1. 

1. Το Ε.Κ.Α.Β. και τα παραρτήματά του (Κ.Α.Β.) συνεργάζεται και 
συνδέεται άμεσα με τα νοσηλευτικά ιδρύματα και τις μονάδες πρωτο¬ 
βάθμιας περίθαλψης για το συντονισμό και την καθοδήγηση στο έργο 
της παροχής άμεσης ιατρικής και νοσηλευτικής φροντίδας και περίθαλ¬ 
ψης καθώς και διακίνησης των εκτάκτων περιστατικών. 

2. Ανάλογα μέ το κάθε φορά σύστημα εφημερίας τα νοσοκομεία θέ¬ 
τουν στη διάθεση του Ε.Κ.Α.Β. και των παραρτημάτων του ικανό 
αριθμό κρεβατιών και το ενημερώνουν συνεχώς για τις δυνατότητες 
των κλινικών τμημάτων και ειδικών μονάδων τους, για την αντιμετώ¬ 
πιση εκτάκτων περιστατικών και παροχή επείγουσας περίθαλψης. Η 
διάθεση των κρεβατιών γίνεται στο πλαίσιο της συλογικής δύναμης των 
τομέων της ιατρικής υπηρεσίας κάθε νοσοκομείου, σύμφωνα με τον ορ¬ 
γανισμό του και τις διατάξεις του Ν. 1397/83. Κάθε νοσοκομείο είναι 
υποχρεωμένο να έχει μονάδα υποδοχής εκτάκτων περιστατικών, σε 


διαρκή ετοιμότητα, ώστε τα διακομιζόμενα από το Ε.Κ.Α.Β. περιστα¬ 
τικά να παραλαμβάνονται άμεσα και χωρίς καθυστέρηση στον προκαθο- 
ριζόμενο από το νοσοκομείο χώρο υποδοχής. 

3. Τα ασθενοφόρα αυτοκίνητα και άλλα μέσα μεταφοράς των νοσοκο¬ 
μείων ή κέντρων υγείας υπάγονται στη συντονιστική αρμοδιότητα του 
ΕΚΑΒ και των παραρτημάτων του. 

4. Από τους γιατρούς του κλάδου γιατρών Ε.Σ.Υ. που υπηρετούν στα 
νοσοκομεία ορίζονται κάθε φορά οι γιατροί που προσφέρουν τις υπηρε¬ 
σίες τους στο Ε.Κ.Α.Β. και τα παραρτήματά του είτε με απόσπαση, σύμ¬ 
φωνα με τις διατάξεις του άρθρου 40 του Ν. 1397/83, είτε βάσει προ- 
γράμματός που καταρτίζεται από το νοσοκομείο σε συνεργασία με το 
Ε.Κ.Α.Β., στο οποίο ορίζονται οι γιατροί από κάθε νοσοκομείο καθώς 
και το ωράριο εργασίας τους. 

Η υπηρεσία αυτή των γιατρών προσφέρεται είτε στο πλαίσιο τακτικού 
ωραρίου εργασίας, είτε ως υπερωριακή απασχόληση που θεωρείται ως 
συνεχόμενη εργασία στο νοσοκομείο που υπηρετούν και συμπεριλαμβά- 
νεται στο πρόγραμμα εφημερίας του νοσοκομείου, δηλ. πότε ο γιατρός 
εφημερεύει στο νοσοκομείο και πότε το Ε.Κ.Α.Β. και τα παραρτήματά 
του. 

Για την αντιμετώπιση εκτάκτων αναγκών (σεισμοί, θεομηνίες, ομα¬ 
δικά ατυχήματα κλπ.) τα νοσοκομεία διαθέτουν στο ΕΚΑΒ και τα πα¬ 
ραρτήματά του το απαραίτητο ιατρικό και λοιπό υγειονομικό προσω¬ 
πικό για την πλαισίωση των κινητών του μονάδων, σύμφωνα με τις γε¬ 
νικότερες οδηγίες και κατευθύνσεις του Υπουργείου Υγείας, Πρόνοιας 
και Κοινωνικών Ασφαλίσεων. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 22 Μαΐου 1989 

Ο ΥΠΟΥΡΓΟΣ 

ΑΠΟΣΤΟΛΟΣ ΚΑΚΛΑΜΑΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καποδιστρίου 34 

Οι Υπηρεσίες του ΕΘΙΜΙΚΟΥ ΤΥΠΟΓΡΑΦΕΙΟΥ 

Ταχ. Κώδικας: 
ΤΕΙΕΧ 

104 32 

22.3211 ΥΡΕΤ ΘΒ 

λειτουργούν καθημερινά από 8.00' έως 13.30' 


ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Καποδιστρίου 25 τηλ.: 52.39.762 

•ΒΙΒΛΙΟΘΗΚΗ: Σολωμού 51 τηλ.: 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52.48.141 

* Τμήμα πληροφόρησης: Για τα δημοσιεύματα των ΦΕΚ τηλ.: 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 


Κάθε τεύχος μέχρι 8 σελίδες δρχ. 20. Από 9 σελίδες μέχρι 16 δρχ. 30, από 17 έως 24 δρχ. 40 

Από 25 σελίδες και πάνω η τιμή πώλησης κάθε φύλλου (βσέλιδου ή μέρους αυτού) αυξάνεται κατά 20 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


α) Για το Τεύχος Α' 

Δρχ. 

7.000 

β) 

» » 

» 

Β' 

» 

10.000 

Υ) 

» » 

» 

Π 

» 

4.000 

δ) 

» » 

» 

Δ’ 

» 

10.000 

ε) 

» » 

» 

Αναπτυξιακών Πράξεων 

» 

8.000 

στ) 

» » 

» 

Ν.Π.Δ.Δ. 

» 

4.000 

ζ) 

» » 

» 

ΠΑΡΑΡΤΗΜΑ 

» 

2.000 

η) 

» » 

» 

Δελτ. Εμπ.& Βιομ. Ιδ. 

» 

5.000 

θ) 

» » 

» 

Αν. Ειδικού Δικαστηρίου 

» 

- 1.000 

ι) 

» » 

» 

Α.Ε. & Ε.Π.Ε. 

» 

20.000 

ια) Για όλα τα Τεύχη 

» 

45.000 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 350 

» 500 

» 200 

» 500 

» 400 

» 200 

» 100 

» 250 

» 50 

» 1.000 

» 2.250 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




















